MEB เด้ง 4% รับแผนปีนี้เพิ่มคอนเทนต์-บุกตลาดตปท. ดันรายได้โตต่อ
MEB ดีด 4% รับแผนปีนี้เพิ่มเนื้อหาวรรณกรรมออนไลน์-แผนขยายธุรกิจใหม่ๆไปต่างประเทศ ดันรายได้โตต่อเนื่อง
MEB ดีด 4% รับแผนปีนี้เพิ่มเนื้อหาวรรณกรรมออนไลน์-แผนขยายธุรกิจใหม่ๆไปต่างประเทศ ดันรายได้โตต่อเนื่อง
1 มี.ค. 2566

ผู้สื่อข่าวรายงานว่า วันนี้ (1 มี.ค.66) ราคาหุ้น บริษัท เมพ คอร์ปอเรชั่น จำกัด (มหาชน) หรือ MEB ณ เวลา 11:58 น. อยู่ที่ระดับ 41.75 บาท บวก 1.50 บาท หรือ 3.73% สูงสุดที่ระดับ 42.50 บาท ต่ำสุดที่ระดับ 39.25 บาท ด้วยมูลค่าการซื้อขาย 62.95 ล้านบาท

โดยก่อนหน้า นายรวิวร มะหะสิทธิ์ ประธานเจ้าหน้าที่บริหาร MEB กล่าวว่า แผนการดำเนินธุรกิจในปี 66 บริษัทตั้งเป้าหมายรายได้เติบโตต่อเนื่องจากปีก่อน จากแผนการขยายธุรกิจที่อยู่ในแพลตฟอร์มปัจจุบัน ได้แก่ meb readAwrite และ Hytexts โดยการเพิ่มเนื้อหาวรรณกรรมออนไลน์ ทั้งเนื้อหาประเภทนิยายและไม่ใช่นิยาย
พร้อมทั้งแผนขยายธุรกิจใหม่ๆ ที่เกี่ยวเนื่องกับธุรกิจปัจจุบันไปยังต่างประเทศ เพื่อเปิดโอกาสสำคัญในการต่อยอดธุรกิจทั้งการสร้างแพลตฟอร์มใหม่ และต่อยอดความเป็นผู้นำในธุรกิจด้วยการพัฒนาแพลตฟอร์มและระบบการดำเนินงานมุ่งสร้างประสบการณ์ที่พิเศษให้แก่ลูกค้าอย่างต่อเนื่อง เพื่อมุ่งสร้างผลการดำเนินงานให้เติบโตอย่างแข็งแกร่งและมั่นคง และมีโอกาสสร้างผลตอบแทนที่ดีให้กับผู้ถือหุ้นได้ในอนาคต